CELEX: E2004P0004
Language: da
Date: 2005-04-28 00:00:00
Title: Anmodning indgivet af Markedsrådet ved beslutning af 7. juli 2004 om en rådgivende udtalelse fra EFTA-Domstolen i sagen Pedicel AS mod Sosial- og helsedirektoratet (Sag E-4/04)

28.4.2005   
            
            
               DA
            
            
               Den Europæiske Unions Tidende
            
            
               C 103/27
            
         Anmodning indgivet af Markedsrådet ved beslutning af 7. juli 2004 om en rådgivende udtalelse fra EFTA-Domstolen i sagen Pedicel AS mod Sosial- og helsedirektoratet
   (Sag E-4/04)
   (2005/C 103/13)
   Markedsrådet har ved sin beslutning af 7. juli 2004, som indgik til EFTA-Domstolens dommerkontor den 9. juli 2004, anmodet denne om at afgive en rådgivende udtalelse i sagen Pedicel AS mod Sosial- og helsedirektoratet om følgende spørgsmål:
   
               1.
            
            
               Eftersom vin ikke er omfattet af produktdækningen i EØS-aftalens artikel 8, stk. 3, bør aftalen — herunder artikel 18 og artikel 23, jf. protokol 47 — da fortolkes således, at artikel 11 og/eller artikel 36 finder anvendelse på vin?
            
         
               2.
            
            
               Bør EØS-aftalens artikel 11 og/eller artikel 36 fortolkes således, at de finder anvendelse på national lovgivning, som indeholder et generelt forbud mod reklamer for alkoholholdige drikkevarer, som f.eks. loven om salg af alkoholholdige drikkevarer, afsnit 9-2 et al.?
            
         
               3.
            
            
               Såfremt spørgsmål 2 besvares bekræftende, kan et sådant forbud ikke desto mindre opretholdes af hensyn til folkesundheden, og er det i så fald i overensstemmelse med EØS-lovgivningens proportionalitetsprincip?
               I besvarelsen af dette spørgsmål bedes det anført, i hvilket omfang anvendelsen af et generelt forsigtighedsprincip på dette område vil være i overensstemmelse med EFTA-Domstolens/EF-Domstolens retspraksis.